De cap lloc - Abacus Online\nSinopsi de De cap lloc\nReferència Abacus: 1369403.36\nNovel.la de Misteri i Intriga\n(Madrid, 1953) Periodista, especialitzada en anàlisi política i escriptora.\nJulia Navarro, va exercir una prolífica carrera en periodisme abans de convertir-se en una reconeguda escriptora. El seu salt al món de la literatura el va donar amb La Hermandad de la Sábana Santa (2004), la seva primera obra, publicada i editada en més de 30 països.\nA partir de l'èxit, tant espanyol com internacional, d'aquesta novel·la, es va forjar la seva carrera com a novel·lista. Va publicar altres best sellers com La biblia de barro (2005), La sangre de los inocentes (2007), Dime quién soy (2010), Dispara, yo ya estoy muerto (2013), Historia de un canalla (2016) i Tú no matarás (2018). Entre tots ells ha venut més d'un milió d'exemplars a tot el món.\nLa seva notorietat se certifica amb la gran quantitat de guardons que ha rebut per la seva aportació a la literatura, com el Premi Quéleer (2004) o el Premi CEDRO (2018), entre molts altres.


Àmbit laboral | Fundació Ictus\nCada ictus és diferent. En l’àmbit laboral hi ha persones que es poden reincorporar a la seva feina pràcticament només sortir de l’hospital, però d’altres no ho podran fer fins al cap d’un temps. També hi haurà persones que hauran de fer altres feines o necessitaran adaptacions. També n’hi haurà que no podran tornar a la seva feina habitual pel seu grau d’afectació.\nHi ha diversos estudis que demostren que la reinserció laboral de persones amb discapacitat afavoreix la seva autoestima, els ajuda a mantenir actiu el cervell, els proporciona independència econòmica, afavoreix la seva socialització, disminueix el sedentarisme i els ajuda a lluitar contra l’autocompassió i la depressió.\nPerò no sempre es pot tornar a treballar. O, simplement, potser no és el moment perquè la situació canviï més endavant. El més important és que la persona afectada vulgui, pugui, estigui preparada i cregui en ella mateixa per poder fer una bona reinserció laboral. També cal que tingui el suport de la seva família i amics, i rebi l’assessorament de professionals.\nLa persona afectada per l’ictus ha d’estar preparada físicament i psicològicament per tornar a treballar. Hi ha d’altres factors que també tenen un paper rellevant com la fatiga, els problemes cognitius, els problemes de comunicació i sensorials i altres símptomes físics.\nDes de la Fundació Ictus recomanem que abans de començar el procés de recerca de feina et posis en contacte amb el programa ABRIC. Us informarem de l’itinerari laboral que estem dissenyant conjuntament amb la Fundació d’Esclerosi Múltiple (FEM) per acompanyar-vos, assessorar-vos, formar-vos i fer-vos un seguiment durant tot el vostre camí per reincorporar-vos a la feina.


L'Atlètic de Madrid arrenca a la Lliga ensopegant a casa amb l'Alabès (1-1) - Esport3 - TV3 i Catalunya Ràdio\nL'Atlètic de Madrid arrenca a la Lliga ensopegant a casa amb l'Alabès (1-1)\nA l'Alabès, que tornava a Primera deu anys després, li ha funcionat la tàctica ultradefensiva al Calderón. Kevin Gameiro ha marcat un penal en temps de descompte i, en l'última jugada del partit, Manuel García ha marcat per als bascos.\n22/08/2016 - 11.19\nKevin Gameiro va tenir una estrena agredolça amb l'Atlètic (EFE)\nL'Atlètic de Madrid, candidat a guanyar la Lliga darrere el Barça i el Reial Madrid, ha començat el campionat amb una ensopegada. Jugant a casa, davant l'Alabès, que tornava a la màxima categoria després de 10 anys d'absència, l'equip de Diego Simeone no ha pogut passar de l'empat (1-1).\nTot i que ha dominat absolutament el joc i ha tingut ocasions clares, la poca eficàcia davant de porta, sobretot a càrrec del nou fitxatge, Kevin Gameiro, ha impedit que els "colchoneros" obrissin el marcador fins al temps de descompte, quan el francès ha assumit la responsabilitat de llançar un penal i no ha fallat. Però dos minuts després, en l'última jugada del partit, Manu García ha sorprès la defensa local amb un llançament des de la frontal i ha empatat davant la decepció del Vicente Calderón.


Sieben Frühe Lieder | Bloc de toies.com\ndimecres, 19 Mai 2010 by Olga\nComencem una època fascinant que de vegades fa una mica de por o vertigen a causa de la fugida poc a poc de la tonalitat cap a terres obscures i incòmodes: l’atonalisme i el dodecafonisme. Passem d’aquell so que ens manté en terra ferma i orientats en totes les dimensions i de cop ens deixa sols i perduts en l’abisme.\nAvui parlarem d’un compositor que a mi em va fascinar absolutament quan vaig anar a veure la seva òpera Wozzeck. En algun moment posaré algun fragment per parlar-ne. Avui però ens quedarem en un Berg encara tranquil i entenedor tot i que poc a poc ens va marcant la seva línia. Compositor que va formar part de la Segona Escola de Viena juntament amb Schönberg (del qui va ser deixeble) i Webern. Tot i practicar l’atonalitat, el dodecafonisme i tendint a l’estètica expressionista, la sonoritat de la seva música evoca la tonalitat i el romanticisme.\nAlban Berg, va néixer a Viena l’any 1885 i va morir el 1935 a la mateixa ciutat amb tan sols 50 anys. Berg va ser un gran apassionat de la literatura, sobretot en la poesia. Ell va dedicar la meitat de la seva creació a la veu a través dels seus lieder i l’òpera. Alban Berg va formar part de l’ èlit cultural vienesa d’aquella època, amb artistes de la talla de Zemlinsky, Klimt, Karl Kraus, Altenberg…\nEl lied d’avui és de la seva primera època, quan era alumne de Schönberg, és un lied amb lletra de Theodor Storm, que forma part d’un conjunt de cançons de joventut on s’hi sent un clima emocional colpidor i contingut. Aquest cicle de lieder és una peça marcada per l’època de transició que es vivia a Europa i on conviuen el gust de la tradició d’Strauss i Wagner amb la idea de renovació. Els set lieder són:\nEls lieder no estan compostos com un cicle íntegre originàriament, guardant poca connexió entre ells. Estan escrits entre l’any 1905 i el 1908. El 1907 va estrenar els tres primers i finalment els va integrar en els Sieben frühe lieder.\nSón unes cançons de joventut on encara hi trobem un llenguatge clarament tonal, una mirada nostàlgica al passat just abans de començar una nova experiència per l’atonalitat i el dodecafonisme que el portaran a escriure les seves grans obres: Wozzeck i Lulú.\nEscoltem dues versions formidables d’aquest deliciós lied. Per una banda la fantàstica Anne Sofie von Otter i per altra una també esplèndida Renee Fleming.\nEtiquetes : Die Nachtigall, lied, Sieben Frühe Lieder\nDisc de la setmana: Jackie McLean “Bluesnik” →\n6 thoughts on “Sieben Frühe Lieder”\nnati on dijous, 20 Mai 2010 a les 22:29 said:\nOlga no puc dir quina m’ha agrada més.\nLa Von Otter té una veu preciosa, peró en aquesta peça trobo que no arriba a tots els registres amb la mateixa “soltura” que la Fleming, la veu de la qual m’agrada una mica menys pero trobo que aquest lieder el “borda”.\nEsto lo digo sin tener ni idea de música , ni de lieders, por supuesto.\nnati on Dimarts, 25 Mai 2010 a les 14:30 said:\nM’ agradaria saber la teva opinió . Tu ets la persona entesa i vull aprendre .\nL’únic contacte que he tingut amb la música alemanya ha estat a travers de la mare d’una alumna que cantava lierders i em va convidar a un parell de concerts. Ara bé jo no en tinc ni idea de música i el comentari que expresso és completament intuitiu, realitzat des de la més completa ignoràcia .\nT’agraria els teus comentaris .\nJoaquim on dimecres, 26 Mai 2010 a les 23:43 said:\nTotes dues són molt bones, però he d’admetre, malgrat que és una senyora que em costa acceptar-la, que la Fleming està millor.\nfantàstica lied d’un Berg, encara totalment assequible.\nnati on dijous, 27 Mai 2010 a les 12:33 said:\nHola Joaquim – Ximo, No?? –\nGràcies pel teu comentari .\nOlga on dijous, 27 Mai 2010 a les 13:49 said:\nPerdona no haver respost abans, fa uns dies que no em passo per aquí.\nMira a mi personalment, a diferència de tu i del Joaquim, m’agrada més la von Otter.\nCrec que no és que no arribi a tot els registres amb facilitat, tan sols és que fa una versió més intimista i continguda i per tant els aguts a més de fer-los esplendorosos els quasi recita en pianíssimo. La Fleming fa una interpretació més apassionada i gens continguda. Quina és la millor? les dues? segurament. És qüestió del gust de cadascú i de com sentis aquesta música. Intento posar versions molt diferents per poder comparar maneres diferents d’expresar una mateixa obra. Crec que aquesta és la màgia de l’art, que és tan subjectiu i fascinant que ens deixa llibertat (dins dels límits del compositor, clar!) d’expressar la nostra manera de sentir.\nnati on dijous, 27 Mai 2010 a les 14:59 said:\nDe tots aprenem.\nLa música que ens presentes m’agrada molt.


Electrònica, surrealisme i art sonor en el cap de setmana del Niu | Barcelona Cultura\nDivendres, a les 20.30 h. Dissabte, a les 20 h\nElectrònica, surrealisme i art sonor en el cap de setmana del Niu\nEl Niu del Poblenou acull divendres, 2 i dissabte, 3 de desembre un cap de setmana electrònic, surrealista i experimental amb les actuacions d'Usted (divendres) i de La Machine à Coudre la Musique i Hypnagogia (dissabte).\nLa festa comença divendres, quan Roberto Miranda (The Moustache, Agentes del Orden) es convertirà per una estona en Usted. Si l'heu vist algun cop, ja sabeu dels seus directes embogits i desenfrenats en els quals no para de ballar, tocar tota mena d'instruments i barrejar estils musicals.\nAquest cop, veureu Roberto acompanyat d'un personatge que se li semblaria molt si no fos que, en lloc de carn i óssos, està farcit de cotó. Ell i el seu alter ego inanimat (a la foto) formen Usted, protagonistes d'un espectacle singular on conflueixen la música electrònica, el surrealisme, grans dosis d'ironia i uns quants elements teatrals.\nNo és l'única proposta del Niu per al cap de setmana, ja que dissabte teniu sessió doble amb la Machine à Coudre la Musique que sí, és el que heu llegit: una antiga màquina de cosir transformada i amplificada per convertir-la en un instrument musical. És un projecte de Gabriel Lecup que podreu veure acompanyat dels visuales de Boris Dulon, més conegut com VJ Ovideo OpenDesktop, que utilitza en les seves creacions un microscopi calidoscòpic.\nFinalment, el músic, productor i DJ Carles López i l'artista visual multidisciplinària Carolina Cabrerizo ens presenten el projecte Hypnagogia, un nom que fa referència al moment entre la vigília i el somni durant el qual són freqüents les al·lucinacions auditives, visuals i tàctils. Espereu-vos unes atmosferes i uns paisatges sonors suggeridors, acompanyats d'unes imatges oníriques que us transportaran a noves realitats.


Des de Lleida...: II Assemblea d'abonats del Lleida Esportiu (I)\ndissabte, de juny 14, 2014\nII Assemblea d'abonats del Lleida Esportiu (I)\nAvui dissabte dia 14 de juny, els abonats del Lleida Esportiu que estem interessats per més coses que no només si la pilota entra a la porta o no, hem estat convocats en la II assemblea informativa del club (en números romans queda més fardón). Recordo que aquesta assemblea informativa als abonats no és obligatòria segons estatuts i, per tant, és d'agrair i de bona voluntat que la directiva s'hagués compromès l'any passat a organitzar-la cada temporada després que ho demanés un grup d'abonats. És bo per la transparència que hi sigui i és bo que hi hagi gent interessada en assistir-hi. Un club no només són 11 jugadors i un entrenador, sinó que darrere hi ha tots uns aspectes econòmics, socials i esportius de base que ens haurien d'interessar.\nAmb puntualitat més que la britànica i la suïssa juntes a les 10:30 ha començat a la Casa de les Voltes del Turó de la Seu Vella. Molta gent jove a la sala, molts vestits amb samarreta del Lleida, i només quatre senyores. Recordin les antigues assemblees d'accionistes de la Unió Esportiva Lleida on només hi havia mangales i padrins... tot i això només érem present un 55 abonats, és a dir, així a ull un 5% dels que tenen dret a assistència només.\nObre l'acte el Pep Tort, director del Consorci del Turó de la Seu Vella amb una frase que ja la devia preparada portada per l'ocasió i sabent què s'hi feia allà "la propera collita serà millor" i amb una altra frase memorable "La Seu Vella també va ser un monument de 1a divisió i va acabar sent una pista de petanca". Referències seu-vellístiques a la història de la Unió Esportiva Lleida. Ben trobades.\nA les 10:40 el periodista Íñigo Blanco enceta el protocol de repassar l'ordre del dia de l'assemblea, que és el típic ordre del dia de totes les assemblees de totes les associacions del món. Me n'adono que entre els patrocinadors del Lleida Esportiu hi ha el diari SPORT... em sembla una sorpresa...\nI a les 10:45 pren la paraula el president Albert Esteve presentant l'informe de presidència de la temporada 2013-2014. Comença presentant les àrees del club i la seua gent, molts dels quals estaven a la taula presidencial. L'àrea social, l'àrea econòmica, l'àrea de comunicació i Sports & Events. La primera intervenció fa referència a la data del 30 d'octubre de 1939 posant un primer èmfasi als "75 anys del Lleida", no del Lleida Esportiu, ja ho sabem, però els 75 anys del Lleida no ho pot dubtar ningú, i a qui no li agradi que s'hi posi fulles.. La propera temporada serà bastant sonada a nivell social aprofitant els actes del setanta-cinquè aniversari i amb el projecte estrella del futur Museu del Lleida. Sí, sí, després diré alguna cosa més.\nCom la temporada passada l'assemblea informativa es va fer al maig abans d'acabar la temporada, el president ens informa de noves dades que l'any passat no va poder oferir-nos. Primer en el tema econòmic diu que vam acabar la temporada 2012-2013 amb uns ingressos de 1.065.894 € i unes despeses de 1.047.365 € (perdonin si les xifres no són gaire exactes però el presi anava molt ràpid dient números), és a dir, un superàvit de 18.500 €. L'enveja de molts equips de 2aB... i de 2aA... i de 1a. La temporada passada es va passar de 1943 a 2014 abonats (un augment del 3,65%) i sobretot destaca que fou un punt d'inflexió a nivell social, cosa que no li falta raó. Recordin els partits de l'Éibar, Alabès, Leganés i Jaén per exemple. Així com els últims desplaçaments.\nContinuant amb xifres concretes, que és la manera de demostrar les coses, tot i que després diguin que els exàmens de matemàtiques són difícils, i passant ja a la temporada 2013-2014, enguany els abonats han augmentat fins a 2625, cosa que representa un augment del 30% (al tanto!) respecte la temporada passada i del 35% respecte fa dos anys. Destaca els 389 carnets de soci infantil, recordant que fins el 30 d'octubre són gratuïts i que han de representar el futur de l'entitat. De cara a la propera temporada ja ens avança que per tercer any consecutiu mantindrà els preus dels abonaments i que començarà la primera setmana de juliol. Després des de l'àrea social se'ns informarà més.\nContinuarà... que per això al títol hi ha un (I)\nPublicat per Babunski a 9:01 p. m.\nPúbol-La Pera-Palau Sator-Peratallada-Pals\nL'Estartit-Bellcaire-Verges-Torroella de Montgrí\nMoltes gràcies Toni, benvingut Imanol.\nII Assemblea d'abonats del Lleida Esportiu (III)\nII Assemblea d'abonats del Lleida Esportiu (II)\nCom tastar 86 cassoles de tros...\nSant Pere de Rodes i Empúries


Antich afirma que no es tomaran les cases a Can Pastilla\n25 maig 2020 10:10\nEl president del Govern demana seny en el debat dels partits polítics entorn de la Platja de Palma i anuncia una reunió immediata per “reforçar el compromís"\nAina Ginard/Raquel Pons | 01 setembre 2010\nHabitatges de can Pastilla afectats pel pla de reconversió.\nEl president del Govern, Francesc Antich, garantí ahir que no es durà a terme el projecte que preveu esbucar 91 habitatges a Can Pastilla per fer-hi un bulevard. El mandatari afirmà que "la proposta actual del Consorci per a Can Pastilla no és viable" i que "es donarà una resposta més moderada que impliqui l'acord de tots els propietaris".\nAmb el compromís que no expropiarà les 91 cases de Can Pastilla, Francesc Antich contradiu les paraules de Margarita Nájera, que assegurà als portaveus de l'Associació de veïns de Can Pastilla i als membres de la plataforma que el bulevard en qüestió era "imprescindible" per dur a terme la reconversió de la Platja de Palma, recordà el portaveu dels afectats pels enderrocaments, Llorenç Balaguer.\nEl president manifestà que "Margarita Nájera ja coneix la meva opinió". Es referia al fet que "la resposta que es dóna a Can Pastilla no és adient, sinó grandiosa, perquè no s'adequa als postulats del pla director.\nDivisió sobre el Pla Director\nEl masterplan o pla director dóna els principis generals que han de seguir els projectes de reconversió de la Platja de Palma. Segons Toni Martínez, un altre portaveu de la plataforma de Can Pastilla, el programa suposava habilitar per a vianants els carrers de la part més antiga de la zona i posar més vegetació a Cala Estància. Tanmateix, i a parer de Martínez, la proposta de remodelació "no resol els problemes del nostre barri, perquè esponja una àrea on això no és necessari". El portaveu remarcà que "els arguments que hem donat al president contra el bulevard són urbanístics".\nPer la seva banda, Llorenç Balaguer anuncià que en la reunió Antich havia estat "bastant taxatiu" i que els havia assegurat que "parlarà amb Nájera perquè rectifiqui la proposta". "El president s'ha banyat", va recordar.\nEl màxim responsable autonòmic suggerí la possibilitat d'obrir un altre període d'exposició pública del projecte si les reformes que s'hi fan són considerables. Es referí també a la necessitat que tothom hi presenti al·legacions" i que els veïns han de proposar alternatives. "No volem plets ni judicis", declarà Antich. "Ara podem detectar les actuacions que no aplicarem després", va assenyalar en relació amb les al·legacions.\nEn aquesta línia, el president es mostrà preocupat per l'actitud dels diferents partits sobre les protestes dels perjudicats per les expropiacions. "Totes les forces polítiques hem de reforçar el compromís amb la reconversió de la Platja de Palma", postil·là. El líder del PSOE recordà que les reformes es duran a terme any rere any a la zona, que no s'aturarà de rebre turistes, i que el consens ha de ser màxim. "Deman seny en el debat", repetí.\nRespecte de les altres 250 expropiacions d'habitatges i comerços que es preveuen en aquest nucli, Antich no volgué opinar. "em deixin analitzar totes les situacions", digué, visiblement nerviós.\nLa plataforma que engloba els 250 afectats de la Platja de Palma i de Llucmajor, que no inclou la gent dels 91 habitatges de Can Pastilla, ha sol·licitat una reunió amb el cap del Govern que tindrà lloc el divendres dia 8 de setembre. En la mateixa línia que els residents de Can Pastilla, demanen que "es faci una reconversió, però sense tocar les nostres cases, que no són velles ni il·legals", significà Enric Salvà, el portaveu. La plataforma de veïns i comerciants de la Platja de Palma i Llucmajor ja té una data per a la manifestació davant el Consolat de la Mar: dia 14 a les vuit del vespre. Abans, Antich ja haurà dit si indulta els seus edificis o no.\nAls hotelers tampoc no els agrada la reforma de Nájera\nL'Associació d'hotelers de la Platja de Palma també està en contra del projecte de reconversió de la zona. El motiu principal és la falta de consens entre aquests empresaris, els veïns i els comerciants del nucli. Pel president de l'Associació, Francisco Marín, això pot crear una possible "judicializació de la reforma". Marín recordà ahir que aquest projecte inclou l'esbucament de dotze hotels i assegurà que la majoria són establiments de tres i quatre estrelles que funcionen "molt bé".\nAixí mateix, el portaveu explicà que la reducció del nombre de llits que comporta aquest projecte "afectarà tots els hotels, no sols els dotze esmentats pel Consorci". Va afirmar que de les 40.000 places que hi ha a la Platja de Palma, 38.500 funcionen a la perfecció i que "encara que el pla inicial preveu eliminar-ne 4.000, es veuran afectades la meitat de les actuals, és a dir, devers 20.000". De la mateixa manera, manifestà que estan disposats a millorar la categoria dels establiments si no hi han reduir el nombre de llits, perquè "si ho feim, hi perdrem doblers".\nEl president declarà que fa anys que mantenen reunions amb el Consorci per tal de millorar l'oferta del sector i recalcà que havien proposat la rehabilitació "d'una trentena d'hotels obsolets, però no ens feren cas".\nEls propietaris d'establiments de tres estrelles -que suposen el 60% de la planta hotelera de la Platja de Palma- disposen d'un termini de tres anys per adequar-se a la reforma. En cas contrari, els edificis s'inclouran en un registre d'hotels inadequats i podrien ser expropiats.\nARCA reclama ara compromís polític\nARCA plantejarà avui als partits polítics la necessitat de considerar el patrimoni existent a la Platja de Palma com la referència principal en la reconversió integral. Per aquest motiu ha convocat els grups polítics amb representació a l'Ajuntament de Palma a la seva seu a partir de les vuit i quart del vespre. L'associació considera que la reconversió de la Platja de Palma és necessària i serà positiva, però creu que no s'han seguit les passes que tocaven per protegir el patrimoni que tenim. "No s'ha tingut en compte que les pedreres eren el motor de la Platja de Palma abans que ho fos el turisme, i que necessiten ser recordades i protegides", manifestà la portaveu Àngels Fermoselle.\nEn aquest sentit, Fermoselle va explicar que la zona de les Cadenes era on treballaven antigament els trencadors de pedra, i que encara hi ha referències a aquest ofici arreu de la Platja de Palma. "Per exemple, la Mare de Déu de la Lactància, que és a l'Arenal, és la patrona dels trencadors de pedra", explicà. ARCA donarà a entendre als polítics que els projectes que es volen dur a terme a les immediateses de les Fontanelles fan perillar la seva riquesa etnològica. Per tant, considera que és un error instal·lar-hi un gran centre d'oci i comercial.\nEn concret, aquest nucli terciari esbucaria tres molins, una casa de saliners, una de picapedrers, un pou, una cisterna, una casa pagesa i diverses pedreres.\nARCA també vol fer que es protegeixin algunes cases d'estiueig originals que ara perillen per "un esponjament mal plantejat". Serien les cases de can Ortega i can Pomar, que estan al carrer d'Horaci i formen part dels 96 habitatges que estava previst que s'esbucassin per construir un bulevard.\nUn turisme diferent\nUn altre aspecte que ARCA plantejarà als partits polítics palmesans serà que es faci una proposta general basada en el Patrimoni existent per fomentar un turisme distint que ajudi a la desestacionalització. Es tractaria, segons Àngels Fermoselle, d'organitzar visistes guiades a les pedreres de la mateixa manera que fan a Menorca. Allà es poden visitar les de l'Hostal, una antiga gravera de marès que cuida l'associació sense ànim de lucre Lithica. Té, fins i tot, un laberint que convida els turistes i consciencia i promociona la conservació d'aquestes pedreres.\nPer Bollo, fa mes de 9 anys\nAixò! Que deixin anar la inversió a la Platja de PAlma i la facin a un altre zona turística de Mallorca, si tanmateix ho han de torpedejar i no gastar ni un duro que mentre discuteixin arreglin Cala RAjada, el port d'Alcudia, Ca'n Picafort, Santa Ponça, Magaluf... i mentre que en Rodríguez d'entretengui.\nPer Jeroniet, fa mes de 9 anys\nVaja manipulació asquerosa d'en Rodríguez, AMO I SENYOR DEL PP, a pesar de la titella Bauzá, que ha tornat a mobilitzar la FEPPae de na Sarabia, torna l'engany, la mentida i la corrupció... tant debò els ciutadans aturin aquesta gent!\nPer victima dels fracasos, fa mes de 9 anys\nHa quedat demostrat que aquest Pla proposat pel Consorci és MOLT DOLENT. No agrada NI a veinats, NI a comerciants, NI a hotelers, NI a ARCA, NI a Antich. FORA JA ... HA ESTAT UN FRACÀS . . Si no canvien les "animas maters" no aclariran res. LO QUE ENS CONSTA TOT AIXÒ... fa por. Subvencions millonaries del Govern a quatre ineptes.Llavors encara ens demanen austeritat...\nPer MallorquÃ., fa mes de 9 anys\nI justament després d'anys i panys de destroçar S'Arenal: dunes, tamarells, pins, vistes, paisatge, tranquilitat, fauna de torrent...ara els hi pega per tomar casetes.\nTomau els hotelarros d'arran de mar i en fareu una de ben feta!\nPer Pedro Juan Garcia, fa mes de 9 anys\nComo residente en el A>renal, estoy de acuerdo con todos pero lo que es la realidad no podemos cerrar mas lo ojos, Trileros, ladrones, prostitutas, zonas del Arenal ya dominadas por los que venden drogas,esto es lo que ahora ofrecemos a los turistas , vivimos del turismo y cada dia tenemos menos y de peor calidad, ahora que parece que quieren hacer algo para el futuro de todos comenzamos a mirar nuestra miserias, ojala esto siga adelante y no se lo lleven otra zona turistica que seguro no le haran ascos .\nPer Xaropet., fa mes de 9 anys\nA Guillemet : La Nájera feia feina a una farmàcia de l'illa de dependenta.\nVa venir aquí de viatge d'estudis i va trobar una "matrícula d'honor" quedant a una farmàcia de Mallorca.\nLlavors, per devers Calvià, una bona mamella!\nTant de bo a Bilbao li haguessin donat carabassa quan estudiava!\nPerdó me referia al Ajuntament de Lluchmajor , que es l´altre administració del Consorci.I ara a més també si fica ARCA.Amb una paraula..........\nPer Miquel M, fa mes de 9 anys\nA Canpastiller: l'edifici de Ca n'Escalera es un nyarro. Comletament d'acord. Pero el seu esbucament no prouidiría un gran canvi a la trama urbana. Els esbucaments s'han de fer amb criteris urbanistics, tomar tot alló que ens sembla lleig suponsaría una dotberada que no tenim i no canviaría l'urbanisme d'una forma adecuada. Hem d'esbucar amb criteris que ajudin a recuperar la totalitad de la zona, no nomes el paisatje d'un redol. Per aixó el Born de Can Pastilla em semblaba una bona solució urbanísitca. Veurem ara que pareix que finalment no es farà com es donen solucions al grans problemes que te la barriada.\nPer la meva que em toca, esper que els projectes a les altres zones de la pdp si que es duguin endavant. Jo visc a l'arenal de Palma i estic content amb les propostes presentades. Esper que la minoría d'afectats no conseguesquin imposar a la majoría de beneficiats les seves tesis tal i com ha succeit a Can Pastilla. Tots perdriam una oportunitat única de fer una gran renovació a la zona, una oportunitat que es presenta nomes una vegada.\nLa meva pregunta es , els polítics quan consensuen saben el que significa?.Crec que amb aquest tema estem fent el ridícul.El Govern de les Illes Balears es una de les cinc Adminitracions que formen el Consorci.Hem vist que l´Ajuntament de Palma tampoc li agrada el Projecte Idem la Conselleria de Turisme.Que diuen des de el Consell de Mallorca i Ajuntament de Manacor.?.I el Ministeri de Industria , que?.Quin desgavell.Quina pífia.!\nPer Resident a Son VerÃ, fa mes de 9 anys\nLa veritat és que no puc entendre com volen tomar cases tradicionals de la zona i, en canvi, les grans "moles" d'hotels i apartaments queden intactes. Amb una simple visió de ciutadà corrent ja es veu el que "sobra". Deixin estar les casetes d'un temps i tomin les grans construccions de quan es va destrossar realment la platja de Palma.


Coskun House Istanbul Turquia - Ofertes d'hotels amb els MILLORS DESCOMPTES EN LÍNIA\nSoguk Cesme Sokak No:28 Fatih, Sultanahmet, Istanbul, Turquia, 34260 - Molt bona ubicació - Veure al mapa\nMés informació sobre Coskun House\nPer als viatgers què vulguin captar les imatges i els sons de Istanbul, Coskun House és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Coskun House, l'excelent servei i instal.lacions superiors faran de la vostra estada una experiència inoblidable. Recepció 24 hores, express check-in/check-out, transport hotel/aeroport, habitació familiar, lloguer de cotxes són només algunes de les comoditats que fan que Coskun House sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Coskun House és una elecció inteligents per a viatgers a Istanbul, i ofereix una estada relaxant i sense molèsties.\nGood for a night stay..


▷ ⭐Definició de exsolució⭐ - Significat, Exemples i Sinònims\nelcorrector.cat » Definició de exsolució\nDefinició de exsolució\nara pots trobar La definició i diversos exemples de com utilitzar la paraula exsolució, en aquesta col·lecció de correccions ortogràfiques pots veure com es pot utilitzar en un text Veritable aquesta paraula i fer servir un dels sinònims que et recomanem de la llista completa que trobaràs aquí també veuràs la seva Definició perquè et sigui molt més simple comprendre què significa exsolució.\nProcés pel qual un cristall mixt es descompon en dues fases de composicions més extremes.\n¿Cóm es diu exsolució en castellà? / ¿Cómo se escribre y se dice exsolució en catalán?\nSi tens ganes de saber com es diu en espanyol exsolució has de entendre que la seva traducció és exsolució pots trobar en la nostra lloc web més exemples en català perquè et sigui més fàcil contextualitzar-la en castellà.\nExemples de com utilitzar exsolució\nAllied Artists […] REGISTRES té el potencial per a un èxit sense precedent en l’evolució de la indústria de la música i el creixent creuat les vendes a l'[…] exterior.\nEntrada fresca en boca i 1 Evolució i finals agradables.\nAquest article introductori ressenya la Evolució …\nSegona conferència Evolució i disseny: a càrrec […] d’Eudald Carbonell.\n(Associació Internacional de Concienciología per a la Infància – evoluci)\nCla-se, amb su a Barcelona i més de 30 anys d’experiència en l’Àmbit de la comunicació visual, realitza projectes amb 1 plantejament multidisciplinari, Dinàmic i en Evolució constant.\nDe l’Evolució cultural a L’evolució Conscient (1994), […] i ha participat en l’elaboració del Pla Estratègic de Cultura de Barcelona.\nL’orientació terapèutica familiar a l’esquizofrènia: Evolució de familiars i pacients «.\nVa passar per l’evolució llarga i complicada, es canviava a cada era […] històrica, però durant tota la seva Evolució mantenir els seus signes bàsics.\nMandat extens per la Identitat Corporativa i l’evolució; de la marca per a automòbil, motocicleta, banca i altres sectors […] […] del consorci i les seves cases filials.\nEn base a les seves precisos i sistemàtics estudis sobre la […] violència a Colòmbia, quin és la seva anàlisi actualment sobre […] la situaciò n i Evolució n dels Drets […] Humans al seu país?\nDe tota la feina que realic per crear el món de Verge, abans de convertir-lo en un romanç, el ms […] gratificant va ser la construcci de les seves eres antigues amb la citacin dels moments ms importants […] en la cronologia de la seva evoluci.\nPoc a poc s’incorpora a els Seus Treballs què serà ja 1 constant en su Evolució com artista: la reflexió permanent Cercant la síntesi, la més elemental sotilesa.\nLes activitats inclouen una exposició sobre el viatge de Darwin i la teoria de l’evolució 150 anys després i l’obra de teatre L’evolució, quina revolució!


La recuperació de Moisés va per bon camí i podria reaparèixer en un mes - Empordà\nLa recuperació de Moisés va per bon camí i podria reaparèixer en un mes\nC.R.GIRONA 22.08.2013 | 12:48\nUn dels fitxatges que amb més il·lusió i ganes espera Ricardo Rodríguez, a part del reclamat davanter que sembla que mai arriba, és el de Moisés Hurtado. Juntament amb Jandro Castro, el central és una de les absències més significatives d'aquest Girona a l'inici de temporada per culpa d'unes molèsties al genoll que l'han obligat a passar pel quiròfan. De moment, la seva data de retorn és una veritable incògnita, però el defensa, cada cop més optimista, comença a veure la llum al final del túnel i es mostra amb l'esperança de tornar a estar a punt per competir d'aquí a un mes.\nMoisés Hurtado, arribat a Montilivi el passat mercat d'hivern, va disputar 8 partits en tota la segona volta. Les seves aparicions van ser cada cop més necessàries quan, arribats al play-off i amb la lesió de Migue, el tècnic Rubi va decantar-se per la seva experiència. Titular contra l'Alcorcón (va marcar l'important gol a l'estadi de Santo Domingo) en l'anada i la tornada i també a l'onze inicial del partit al camp de l'Almeria, Moisés va tancar el curs com un dels homes més importants de l'equip, encara que no ho va fer al cent per cent.\nLes molèsties al genoll que li havien fet la guitza abans d'acabar el curs, no van desaparèixer del tot i a mitjans de juliol, quan el grup va tornar a engegar, se'n va ressentir. En els primers entrenaments, Moisés va arribar a la conclusió que el millor era operar-se. Així ho va fer i llavors se li va diagnosticar un temps de recuperació de dos mesos que, passats els primers 30 dies, sembla que es pot complir.\nEl central treballa cada dia a Montilivi amb el fisioterapeuta del primer equip i, tot i que encara no s'exercita amb els seus companys, creu que no passarà gaire temps perquè així ho pugui fer. Segons els seus càlculs i si res no falla, Moisés espera començar a córrer en unes dues setmanes; serà el primer pas per reincorporar-se amb el grup i la recta final de la seva recuperació. De moment, el futbolista i també el cos tècnic prefereixen no fixar-se una data de retorn, però s'espera que la seva reaparició, sempre que no es produeixi un contratemps de darrera hora, pugui ser possible d'aquí a un mes, cap a finals de setembre.


Tendències en el mercat immobiliari europeo 2019\nL’informe Emerging Trends in Real Estate, Europe 2019, elaborat per PwC i l’Urban Land Institute, aporta una mica de llum sobre les principals tendències que marcaran el mercat aquest any 2019.\nSi mirem les tendències europees per al 2019, a l’informe esmentat el 68% de directius enquestats es mostra «preocupat» o «molt preocupat» per la falta d’actius de qualitat, i el 70% considera que els que hi ha disponibles estan sobrevalorats. Això repercutirà en un fort increment dels preus, ja que sí que hi ha un marcat augment de la demanda, però no d’oferta viable.\n2. CANVI EN L’ESCENARI ECONÒMIC\nA finals del 2018 el Banc Central Europeu finalitzava el seu programa d’incentius de 2,5 trilions d’euros, amb la condició de mantenir els tipus bàsics a mínims històrics fins a mitjans de 2019. Això es pot traduir en una potencial pujada dels tipus d’interès a la segona meitat de l’any, tot i que la sensació generalitzada és que l’augment serà moderat i es podrà absorbir sense problemes amb l’increment de les rendes.\nAixí, els inversors segueixen confiant en el mercat immobiliari europeu i en unes bones expectatives de rendibilitat per als propers dotze mesos. Aquí hem de tenir en compte també un canvi d’enfocament que es palesa a l’informe: els inversors ja no busquen rendiments excepcionals, sinó seguretat, és a dir, uns ingressos més estables i regulars.\nAl mercat immobiliari industrial això es pot traduir en fórmules d’inversió més beneficioses per a les empreses que opten per la inversió com a via de finançament.\nA nivell europeu hi ha una certa preocupació pels efectes del Brexit, i en un segon terme per l’augment de les tensions comercials entre la Xina i els EUA. Segons l’informe, el 69% de persones entrevistades admet estar “preocupada” o “molt preocupada” pel Brexit.\nA nivell local, la incertesa política a Catalunya ja ha demostrat que afecta molt poc a les inversions i la recuperació i estabilització del sector. Segons el balanç fet recentment pel Col·legi d’Economistes de Catalunya, el darrer trimestre del 2018 es va tancar amb un creixement del 2,7% del PIB i una mitjana anual del 3%, a més d’increments en indicadors significatius com les exportacions i la despesa mitjana per turista.\nTambé s’hi va exposar que el mercat de les oficines i les naus logístiques viu un molt bon moment, «fins al punt que és dificilíssim trobar naus, no només a Barcelona, sinó també a la primera corona».\nEls inversors comencen a mirar cap a nous nínxols de mercat, especialment a aquells relacionats amb tendències socials i tecnològiques. Per exemple, els habitatges compartits, els centres de dades, logística i residències de la tercera edat o d’estudiants encapçalen la llista de segments.\nÉs especialment remarcable l’interès pels centres logístics urbans o molt propers a zones urbanes, lligat a una creixent necessitat de disminuir els costos i els temps d’entrega dels e-commerce.\nTanmateix, tot i que sembla que hi ha hagut un lleuger descens de l’interès per invertir en industrial, aquest segment continua estant al lloc 15 de la llista, amb un 3,90 (només 0,5 punts per sota del primer), i es qualifica com a molt bo (per sobre de 3,5).


Opinió, una porta oberta als socis – assembleaeexi.cat\nAquest apartat d’OPINIÓ vol ser una porta oberta a tots els socis i sòcies que vulguin compartir la seva opinió, idees, dubtes, certeses… sobre qualsevol tema d’interès per afavorir el coneixement i la capacitat crítica de tothom.\nLes opinions aquí exposades poden no ser compartides obligatòriament per l’Esquerra de l’Eixample per la Independència i cal que vagin signades amb el nom i cognom de qui les escriu i enviades a través de correu electrònic per si cal fer algun aclariment o consulta.\nAdreceu els vostres escrits a: contacta @ assembleaeexi . cat\nRetrets i queixes al Rey de España Prou opacitat! Què passa amb l’Hospital Clínic i l’Escola Ind...


El llop cantaire dels tres porquets i la caputxeta | Diari el Jardí de Sant Gervasi i Sarrià\nInici El llop cantaire dels tres porquets i la caputxeta\n9 Abril, 2019 @ 5:30 pm Europe/Madrid Franja horària\nLlibres a escena: El llop cantaire dels tres porquets i la caputxeta, amb Pengim Penjam Cia.\nEspectacle de música amb contes populars.\nFruites i verdures que ens expliquen contes.\nTitelles, violí i somriures.\nTres porquets, la Caputxeta i un llop…


Joaquín Araujo fascina a Benicarló a la llum de les espelmes – La Calamanda\nInici La porta verda\tJoaquín Araujo fascina a Benicarló a la llum de les espelmes\nJoaquín Araujo fascina a Benicarló a la llum de les espelmes\nper Alicia Coscollano Masip 31/03/2019 31/03/2019\nA la sala d’actes de Caixa Benicarló -plena a vessar – es van apagar els llums i es van encendre espelmes just a les 20.30, per prosseguir amb la ponència a la tènue llum dels petits ciris, ja que tant Araujo com l’organització van voler sumar-se a l’Hora del Planeta\nEl naturalista, escriptor, director i presentador de sèries i documentals Joaquín Araujo, «el poeta naturalista que viu emboscat», oferia ahir la Conferència ‘Aprenguem de la Natura’, ponència que obria el IV Cicle de Conferències sobre Canvi Climàtic a Benicarló\nAraujo era presentat per l’escriptora i comunicadora Alícia Coscollano i Masip, integrant de l’organització del cicle juntament amb Quique Luque, d’Ecologistes en Acció. L’escriptora recordava que Araujo ha estat president del Projecte Gran Simi a Espanya, i va ser coautor juntament amb Felix Rodríguez de la Fuente de l’enciclopèdia Salvat de la fauna ibèrica i europea, però a més ha estat documentalista, és columnista, i col·labora en els principals mitjans de comunicació de l’estat espanyol.\nEl 1991 la seua tasca va ser reconeguda amb el Premi GLOBAL 500 de l’ONU. Va guanyar el Premi Ones Mediterrànies de Difusió i Sensibilització 2004 i el Premi Fundació BBVA a la Difusió del Coneixement i Sensibilització en Conservació de la Biodiversitat 2006. Des de febrer de 2007, dirigeix el bloc «Terra» de elmundo.es. El 2010, va organitzar a Madrid, juntament amb desaparegut humorista gràfic Forges, una exposició titulada fent un joc de paraules L’ambient sempre està al mig ».\nCoscollano i Masip el presentava com un veritable visionari de la contemplació a partir de la vivència de la persona que viu en contacte permanent amb la natura i aprèn d’ella, «aquest home ens convida a la reflexió i afirma que «no valorem el suficient el regal que suposa el cant dels ocells «. L’escriptora recitava el poema del poeta naturalista «Escullo escollir», que el mateix Araujo indicava que estava dedicat a la seua pròpia mort,» quan deixi de ser home i passi a ser arbre «.\nEl conegut naturalista i divulgador oferia una conferència d’una poc més d’una hora amb una sala d’actes de Caixa Benicarló plena a vessar en la qual, just a les 20.30, es van apagar els llums i es van encendre espelmes per prosseguir amb la ponència a la tènue llum dels petits ciris, ja que tant Araujo com l’organització van voler sumar-se a l’Hora del Planeta. L’obertura del quart cicle ha estat molt satisfactòria, segons afirmaven des de l’organització ja que la crida a assistir la inauguració del cicle era realment multitudinària. «Si la paraula poseeix una lleu semblança l’aleteig de les aus imeginen el que suposa que les meues paraules facin niu en vostès».\nAraujo deixava perles com ara, «ni la família, ni l’escola ni els màsters són capaços d’esgarrapar el coneixement de les persones tant com els mitjans de comunicació», en referència al poder que tenen actualment els mitjans sobre la societat. també afirmava que «la història de la vida no està ni cap en la butxaca de ningú», aludint als mòbils i internet.\nAraujo deia que veiem la vida a través de dos gotes d’aigua -els ulls-, aludint a la quantitat d’aigua i al seua importància per a tot allò que existeix al món i a la vida, «la millor font de informació que tinc és una font d’aigua», afirmava. El conegut naturalista citava a Maria Zambrano o Marcel Rroust\nDe Zambrano recordava que havia assenyalat que «saber és conèixer-se i reconèixer-se en la unitat amb el que està sent». Araujo remarcava la importància dels gerundios i parlava també de la necessitat que te l’ésser humà de la transparència i del contacte amb la natura, en la vida, en la necessitat de «seguir sent». Una autèntca lliçó poètic-filosìfica mediambiental que va fascinar a una sala plena al límit.\nLa Volta a peu per la Igualtat, una cita multitudinària\nAlumnos de Producción Agroecológica, interesados en la comercialización...


Notícies - Manteniment i funcionament del filtre de bosses\nEl cicle de neteja i el temps de neteja de l’esquelet que elimina la pols són factors importants en el rendiment i les condicions de funcionament de la captura.\nEl cicle de neteja, el temps de neteja i els mètodes de neteja adoptats i la naturalesa de l'objecte a tractar i altres factors, han de ser propietats de pols, concentració de pols, etc., i després de l'examen necessari per determinar.\nCicle de neteja i temps de neteja per determinar el principi, segons diferents mètodes de neteja que utilitzen diferents paràmetres de neteja, el primer que s’ha de tenir en compte és romandre a la bossa de filtre de la següent capa d’adhesió, per tal d’assegurar el temps de neteja efectiu mínim. cicle de neteja. Feu el cicle de neteja el major temps possible, el temps de neteja és curt, de manera que pugui funcionar sota la condició de resistència econòmica de l’equip d’eliminació de pols.\nEstil de cendra de neteja posterior de l’atmosfera:\nSi el temps de neteja és massa curt, la pols de la bossa del filtre no s’ha eliminat completament perquè funcioni, restablirà ràpidament la resistència i augmentarà gradualment. D’altra banda, si el temps de neteja és massa llarg, la velocitat de filtratge augmentarà a causa d’una neteja excessiva i la pols pot entrar al drap filtrant per provocar l’obstrucció i la ruptura de la bossa del filtre.\nMètode de neteja de vibracions:\nI l'aire que purga el mateix tipus de neteja, mentre que la part motriu de la fallada és un dels motius.\nNeteja de polsos:\nSi el temps de neteja és massa curt, a causa d’una neteja excessiva i freqüent, la pols pot penetrar a l’interior del drap filtrant per motius d’endollament i trencament. Per contra, el temps de neteja és massa llarg, i l’acumulació de pols de la bossa del filtre farà que el dispositiu funcioni amb alta impedància. Cicle de neteja i temps de neteja resistència a l’impacte.\nFiltre de bossa durant el funcionament, sempre hem d’observar el sistema diferencial de pressió, per tal de determinar si hi ha algun problema. S'hauria de registrar per endavant quan el valor de pressió de l'operació normal, com ara que es constata que augmenta el diferencial de pressió, pot significar que l'obstrucció de la bossa del filtre, el nus del tauler de pols, la fallada de les institucions de neteja, el dipòsit de cendres massa embrutat, etc. La caiguda de pressió, que pot significar que la bossa apareix danyada, apagada, que el costat d’entrada del bloqueig de la canonada o que la vàlvula està tancada, hi ha fugides entre l’armari o el fenomen de la sala inferior.\nCom que cada filtre té les seves pròpies característiques i paràmetres, quan vam triar el material filtrant per a bosses de filtre col·lector de pols, hem de conèixer els paràmetres següents: temperatura, humitat, diàmetre de pols, propietats químiques gasoses, pols abrasiu, paràmetres mecànics del filtre.\nfiltració, pols útil, filtres de gas a alta temperatura.\nLa fàbrica de bosses filtrants RIQI us proporciona una bona solució segons les característiques de la pols, us ajuda a triar un bon material filtrant per aconseguir un filtratge eficaç.


AMPA | Institut Canigó\nÉs l’associació de totes les famílies dels alumnes de l’institut. Som un grup obert on totes les iniciatives i les ganes de col.laborar seran ben rebudes. L’AMPA està federada a la FAPAC (Federació d’Associacions de Pares i Mares d’Alumnes de Catalunya), la qual proporciona informació i assessorament per a la gestió.\nAssemblea General, que és l’òrgan rector de l’Associació. Es convoca una vegada l’any.\nLa Junta permanente de l’AMPA, formada per un president, un vice-president, un secretari i un tresorer, elegits democráticamente cada 4 anys i ratificats en Assemblea general cada any. A les reunions de la Junta de l’AMPA, hi asistiexen, a més dels càrrecs electes, els representants dels pares al Consell Escolar (que és el màxim òrgan rector de l’escola), els pares i mares que col.laboren en les diferents tasques, i tothom que hi estigui interessat. Actualment està gestionada per 10 membres.\nCol.labora en les activitats educatives de l’escola amb la Direcció i Professorat del Centre.\nCanalitzant les diferents propostes dels pares vers l’escola.\nDonant desposta a les demandes que ens formula l’equip docent de l’escola.\nParticipant i informant-nos de temes del centre a través de Consell Escolar.\nA les reunions de la Junta de l’AMPA.\nAl taulell d’anuncis de l’escola. A la bústia de l’AMPA on pots fer propostes suggeriments, queixes.\nDurant el curs 2012-2013, la quota cobrada per alumne ha estat de 40€. Cas que hi hagi dos o més germans al Centre, aquesta aportació queda reduïda a 35€ per alumne. El pagament es pot formalitzar o bé en el moment de fer la matricula, o bé per domiciliació bancària.\nL’AMPA té un representant al Consell Escolar de l’IES Canigó i un altre al Consell Municipal.\nReunions periòdiques per organitzar i coordinar activitats i per gestionar els Diners de les quotes.\nConvocar una assemblea de pares i mares anual per a informar de totes les activitats a duu a terme.\nOrganitza xerrades informatives i cursos de formación adreçats a pares i mares.\nSubvenciona als seus associats el 30% del transport de les sortides que organitza el centre.\nFacilita el lloguer de “taquilles” a l’alumnat.\nCol.labora amb l’IES Canigó en l’organització de l’acte de lliurament d’orles per l’alumnat de 4t d’ESO, de 2n de batxillerat.\nL’agenda escolar es reparteix de forma gratuïta als associats d’AMPA.\nOfereix classes extraescolars d ‘anglès i alemà a tots els alumnes amb preus més econòmics pels associats d’AMPA.\nComposició Junta AMPA


"La resposta a la immigració no pot ser el control fronterer"\nMARTA FORESTI: EL BALANÇ ECONÒMIC DE LES MIGRACIONS\n"Les polítiques de control fronterer estan condemnades al fracàs", aquest va ser un dels missatges que va llençar Marta Foresti, directora d'Iniciativa de Mobilitat Humana, en la conferència "El balanç econòmic de les migracions" el dimarts 5 de novembre al Palau Macaya de Barcelona.\nLa conferència, que va ser moderada pel catedràtic d'economia, Josep Oliver, formava part del cicle "Per un futur intercultural" de la plataforma Re-City organitzat per la Fundació Catalunya Europa juntament amb el La Caixa, el Club de Roma i el suport de l'Ajuntament de Barcelona, l'Àrea Metropolitana de Barcelona i la Generalitat de Catalunya.\nEn la seva intervenció, Josep Oliver, catedràtic d'economia aplicada a la UAB i codirector d'Europe G, va fer un repàs als moviments migratoris dels últims anys a Espanya i Catalunya. "Vam viure un procés migratori important a finals dels anys 90 per la falta de mà d'obra i de joves al mercat laboral i, probablement, ara som davant un altre procés que sembla inevitable". Oliver va destacar que la immigració és necessària per motius demogràfics i per la seva aportació positiva al mercat laboral.\nSegons dades del Banc d'Espanya, el 40% del creixement del PIB entre el 1997 i el 2007 cal atribuir-lo a la immigració. "És indubtable la seva contribució al creixement econòmic", va afirmar Oliver, però "el problema és que va ser un creixement, sense control ni planificació, alimentat pel boom de la construcció, que va fer fallida i va generar una ocupació de poca qualificació i baix valor afegit". Així, durant la dècada 1997-2007, la construcció d'habitatges es va multiplicar per cinc i es va passar de construir 150 mil a 800 mil habitatges a l'any. La immigració va arribar a representar el 40% de la nova ocupació que es va crear i en una dècada la població a Espanya va créixer en 6 milions d'habitants, fins a arribar als 45 milions, augmentant així la demanda de consum públic però també d'ocupació. Per això, el catedràtic d'economia va advertir que "cal regular aquests processos de creixement per no distorsionar el mercat de treball i no repetir els erros del passat, ja que molts treballadors, migrants i autòctons, van acabar a l'atur. Hem de ser capaços d’aconseguir una integració raonable, ja hem vist que ha passat en altres països quan es produeix una explosió sense control. L'absència de polítiques d'immigració fa que es creïn estructures artificials poc realistes".\nLa immigració i el desenvolupament sempre han anat de la mà.\nDe la seva banda, l'experta en moviments migratoris, Marta Foresti, va destacar que la immigració "és un fenomen que ha passat al llarg de tota la història i que seguirà existint, ja que és un procés natural i necessari per al desenvolupament dels països. Sempre s'ha produït una gran mobilitat dels països pobres als països rics". Marta Foresti va coincidir amb Josep Oliver en què el balanç econòmic i l’aportació al PIB és molt positiva, però va lamentar que ens fixem massa en els costos socials i poc en les necessitats i capacitats de les persones migrants. "Hauríem d'intentar entendre com són i no deixar-nos portar per visions estereotipades que no ens deixen veure la realitat. Tendim a separar entre immigrants econòmics i refugiats, basant-nos en clixés, i ens oblidem d'altres grups com les dones o els joves".\nPer això, Foresti va demanar no caure en debats polaritzats, a favor o en contra de la immigració, i que no s'abordi el fenomen només amb "polítiques de control fronterer, que estan condemnades al fracàs. La qüestió no és entre fronteres obertes per a tothom o tancades per a la majoria. Cal abordar la qüestió en el seu conjunt i afrontar els problemes de tota la societat, sobre el futur del treball, la sostenibilitat dels serveis bàsics socials, la mobilitat o el canvi climàtic. Hem de buscar les solucions des d'un punt de vista més pragmàtic i menys polític o ideològic".\nActualment, el fenomen de la migració tendeix a la temporalitat i els desplaçaments són de durada més curta. Per això, proposa als estats que es plantegin mesures en funció d'aquesta realitat canviant, del mercat laboral, les tendències demogràfiques, els perfils dels que volen venir i de les necessitats de cada país, ciutat o territori i les dels seus veïns".\nLes ciutats, clau en l'acolliment de les persones migrants.\nLa directora del think tank europeu, Iniciativa de Mobilitat Urbana, va recordar que "la mobilitat i la immigració sempre han anat lligades, de vegades fruit d'una decisió i altres, d'una necessitat. La diferència, quan parlem d'immigració, és que hi ha una frontera al mig. Aquesta situació no és bona ni dolenta, simplement forma part de la naturalesa humana, i el seu impacte pot ser més positiu o negatiu en funció del context econòmic i polític de cada moment".\nMarta Foresti també va parlar dels joves i les ciutats: "cal entendre que tradicionalment els joves sempre han anat a les ciutats per buscar noves oportunitats de feina, estudis, estils de vida, per estar a prop de la família o per fugir de la pobresa". En aquest sentit, "les ciutats sempre han funcionat com un hub de desenvolupament econòmic i social per a la immigració", va explicar l'experta nascuda a Itàlia i que treballa a Londres. “A les ciutats, la majoria dels que hi vivim som per naturalesa immigrants que venim de tot arreu". Per això, cal que "les ciutats cooperin per treballar en xarxa de manera col·lectiva i menys polititzada que els estats".\nMés inversió en educació per combatre els prejudicis.\nSobre els prejudicis contra els migrants, Foresti va assenyalar que en l'àmbit global el percentatge de la immigració no és tan alt com sembla. A més, la majoria dels desplaçaments es fan dins l'àmbit local i regional, si bé la tendència és cada vegada anar a països més llunyans per raons econòmiques.\nSigui com sigui, "no hem de caure en els discursos del pànic davant una suposada invasió com propaguen alguns polítics o mitjans de comunicació, que malauradament exploten la por dels ciutadans per treure'n rèdits electorals". Contra això, Foresti considera molt important la inversió en educació en benefici de tots, siguin immigrants o autòctons. També creu que “cal facilitar camins legals perquè ningú hagi de jugar-se la vida amagant-se dins camions, vaixells o trens per travessar una frontera. Si els europeus podem viatjar d'un país a l'altre, això hauria de ser recíproc".\nPer Foresti, canviar això depèn dels governs però també dels ciutadans que reprodueixen falses creences entorn la immigració. Una visió negativa que alimenta l'extrema dreta, l'ascens de la qual, segons Foresti, no té a veure amb la immigració sinó més aviat amb un problema relacionat amb les desigualtats de la globalització, al qual els polítics han afegit la qüestió de la migració per fer creure que si barrem el pas a la immigració, els nostres problemes quedaran resolts. I això és una mentida".\nPrecisament, en la presentació de la conferència, Jaume Lanaspa, president del Club Roma a Barcelona, va destacar la immigració com un fet positiu davant els mites contra els migrants i, per evitar que arrelin els prejudicis, va demanar a les administracions "que actuïn amb més transparència i coordinació en les partides destinades a les ajudes socials". Per la seva banda, Josep Maria Vallès, vicepresident de la Fundació Catalunya Europa, coorganitzadora del cicle de conferències, va posar l'accent en l'important paper que poden desenvolupar les ciutats en la gestió de reptes globals com la immigració, la diversitat i la interculturalitat.\nDe fet, les ciutats participen en el cicle "Per un futur intercultural" a través de la xarxa Metropolis que agrupa a 132 grans ciutats de tot el món, i especialment amb la col·laboració dels ajuntaments de Gavà, Santa Coloma de Gramenet i Sant Boi de Llobregat.


TAC12 TV - Salou trasllada els nous bars musicals a la zona d'Emprius\nSalou trasllada els nous bars musicals a la zona d'Emprius\nDimecres, 18 Juliol 2018 13:54\nA Salou, pas endavant a la prohibició d'obrir nous locals d'oci nocturn al centre de la població. La mesura, que ja s'aplicava de forma provisional, només ha rebut avui al Ple el suport de l'equip de Govern. A partir d'ara només se'n podran obrir de nous a la futura zona de creixement urbà d'Emprius.\nDesprés de l'aprovació de la modificació puntual del POUM d'aquest dimecres, a Salou només es podran atorgar noves llicències d’activitats musicals a la zona del futur sector 04, a la zona d'Emprius, fent que aquestes ja no puguin proliferar més a les zones on més es concentren aquest tipus d'establiments com la de Carles Buhigues.\nUna aprovació inicial la d'aquest dimecres que preveu una moratòria d'un any més d'aquesta suspensió, ja aprovada l'any passat, a l'espera de l'aprovació definitiva. El punt del plenari només ha tingut el vot favorable de l'equip de govern que l'emmarca en tot un seguit de mesures que diuen ha millorat la qualitat de vida i la dinamització de la zona de Carles Buhigues.\nLa mesura ha comptat amb el vot en contra de PP i Esquerra i l'abstenció de Ciutadans. Tota l'oposició ha qualificat la modificació de poc contundent i han acusat al govern de convertir el sector 04 en una zona sense una planificació clara.\nUn plenari que també ha aprovat la pròrroga de la concessió del Port esportiu i el seu local social al Club Nàutic de Salou a l'espera de la redacció del Pla Urbanístic que ha de definir el seu futur. També ha aixecat la suspensió de l’adjudicació de la concessió a Mercadona de la nova superfície comercial que s'ha d'instal·lar al costat del Mercat Municipal, un cop l'empresa ha aconseguit la llicència comercial per part de la Generalitat.\nPer últim, el plenari ha aprovat el primer agermanament del municipi des de la segregació amb una altra població, en aquest cas el municipi mallorquí de Calvià\nMés en aquesta secció: « Ciutadans demana al govern de Salou actuar davant la vaga d'escombraries prevista Salou destina 114.000 euros a ajudar a pagar les factures de subministraments »


Escriure avui dia una bona història de vampirs és una tasca complicada. Per una banda l’autor pot buscar ser original per desentendre’s del boom vampíric que assota avui dia les llibreries – a l’igual que passa amb els zombies-, o si està de sort, l’autor pot buscar precisament el contrari: acostar-se als adolescents sembrant estereotips que funcionen o continuar amb franquícies infinites sobre sagues conegudes… i vendre bé la seva novel·la. Però igualment, el subgènere vampíric – que ha passat millors èpoques- em costa una mica. Només cal dir que la publicació de la continuació de Dracula m’ha deixat indiferent i només m’he acostat per fullejar-la, sense ànims a comprar-la – ara estic prejutjant la novel·la i potser m’equivoqui, però la veig massa oportunista.-\nAlejandro Guardiola ha apostat una mica per barrejar les dues tendències que els rius de sang deixen a les nostra saturada imaginació: Una novel·la que té alguns tocs diferents, originals, però que també es basa en premisses que ens sonen molt. Em refereixo al tema de les castes, jerarquies, el món vampíric que s’oculta i es sobreposa a la nostra societat moderna, vaja tot allò que es pot veure en pel.lícules com Blade o jocs de rol com Vampiro: La mascarada. Per cert, l’autor fa un petit –i molt ben muntat- homenatge als jugadors de rol en uns breus paràgrafs de la novel·la\nSombras de una vieja raza –per cert, el títol m’encanta- en principi segueix un esquema clàssic en dues línies d’acció diferents: la primera, ambientada al present, és la vida d’un vampir de casta noble –Meliot- que fa molt que va decidir no beure més sang humana i cercar altres alternatives a la seva dieta de sang fresca. Juntament amb amics humans – científics i intel.lectuals- ha aconseguit un sèrum artificial que recorda en alguns moments a la sèrie True Blood –que sortí un parell d’anys més tard que Guardiola escrivís la novel·la-. Però darrerament, a Meliot no sembla que la seva set de sang s’apaivagui amb els fluids que s’injecta i comença a preocupar-se.\nPer altra banda, seguint un esquema poc original però efectiu, trobem a un Meliot adolescent que en una època passada sense determinar – sembla l’alta edat mitjana en algun lloc de França- lluita com a soldat en guerres que li són estranyes. Tots preveiem que tard o d’hora – en aquest cas tard- el personatge es convertirà en l’esser immortal que trobem a l’altra branca narrativa de la novel·la.\nLa trama ambientada al passat, la del Meliot humà, narrativament flueix molt millor que la part de l’actualitat. Aquesta està presentada amb paràgrafs curts, canvis d’escenaris, de personatges que no sempre identifiques a la primera i que acaben per desorientar-te. Fins al punt que et sembla estar llegint dos llibres diferents. Jo, almenys he gaudit llegint les aventures del Meliot adolescent que potser per la seva senzillesa i la manca de pretensions estan molt ben narrades, seguint un tempo magnífic. M’ha resultat una lectura molt plaentera, tot i no haver cap mena de referència a vampirs ni a éssers sobrenaturals fins a uns darrers capítols on tot ocorre un pèl massa precipitadament, però que es deixen llegir molt bé.\nEn canvi a l’acció del present, la del Meliot vampir, he tingut un problema que no hi ha autor que pugui solventar: La trama no m’ha atrapat pràcticament gens. L’argument desorienta al lector; introdueix guerres civils vampíriques entre castes sense que t’adonis del que estan fent, també personatges secundaris telèpates –el paper dels quals no encaixa a la novel·la- que entortolliguen el joc i que resulten molt poc atractius i també trobemun dolent amb un rol molt clàssic, d’aquells que parlen molt i fan gestos teatrals més pensats per a una versió cinematogràfica que per a una novel·la. Després d’unes 100 pàgines corres el risc de pensar “De què va tot això”?\nGuardiola escull bé les paraules, té fluidesa, però l’estil no ho és tot i narrativament, les aventures del Meliot vampir m’han semblat confoses, mancades de tensió i amb poca empatia amb els personatges. Fins i tot el gran amic de Meliot que apareix una mica absurdament –Perquè va estar enterrat durant segles?- a la meitat del llibre no arregla la situació. Per sort les parts narrades al passat medieval conserven més coherència argumental i narrativa i s’estableixen com a salvadores de la resta de la novel·la. Alguns capítols d’aquests capítols tenen una tensió i una força magnífiques.\nCrec que l’autor, al no explicar quasi mai què estan fent els personatges, quines fites tenien les seves accions, pretenia enbocallar la trama en una àura d’intriga, però no se n’ha sortit del tot. Continuem troban accions poc versemblants, especialment cap al final del llibre, on l’autor ha volgut –amb bon criteri-, crear una expectació, un crescendo en les dues trames atorgant una atenció especial als sentiments del Meliot humà per veure’ls reflectits en el Meliot vampir del present. Però la idea es queda coixa. Com a lector, els darrers capítols ambientats al passat -narrativament impecables- em semblen d’un sentimentalisme exagerat, i òbviament la seva extrapolació als fets del present trontolla de tal manera que no convencen (perquè segrestar una noia que amb prou feines apareix en tot el llibre? Quin víncle pot tenir amb el protagonista perquè sigui tan important com per dedicar-hi esforços?). Les explicacions que ofereix Guardiola són lògiques en el seu intent de retratar els sentiments del vampir, però agafades pels pèls, poc creïbles.\nEns queda doncs un debut interessant, on l’autor ha volgut anar una mica més enllà de les històries convencionals de vampirs adolescents. Una història ben narrada, però mal explicada – i no ho dic per les dues línies d’acció- ja que si bé comença correctament, la narració poc a poc es va tornant massa visual, com si estiguessim revisant un esbós de guió cinematogràfic.\nAgrair un cop més a Grupo Ajec, primer que hagi dedicat temps i esforços a una portada excepcional –dissenyada per David Prieto- i també per apostar per aquests nous talents emergents amb novel.les que si bé no són rodones, si que evidencien una bona base per conquerir als lectors més endavant.


Si aquests dies us trobeu pels passadissos o a l'entrada de classe o de l'insti a qualsevol dels components dels dos equips participants de la II Copa Cangur, ja els podeu felicitar. David Aguadé, Yupeng Chen, Salvador Ferré, Valentín Igual, Alex Martos, Aleix Montañès i Gerard Romero formaven part d'un dels equips. A l'altre, Salvador Aragonès, Gabriel Barroso, Raúl Carayol, David Cayuela, Alfonso Martínez, Oriol Melo i Jaume Salvat.\nAcompanyats de la Glòria Oriol i el Juanjo Rosell, aquests dos equips van ocupar el primer i el tercer lloc de la classificació durant gairebé tota la competició. En què consisteix? En solucionar, a modus de repte i per passar-s'ho bé, problemes matemàtics de certa complexitat.\nHo van fer genial, enhorabona!\nEstrena de "Viulaveu", la coral de l'institut Baix Camp\nDilluns dia 15 de desembre va tenir lloc la flamant estrena de la coral Viulaveu. De mà de la seva directora, la Núria Giménez, el cor va sortir a l'escenari convençuts de poder fer-ho bé. I tan bé com ho van fer! Tot el públic va quedar gratament sorprès de l'habilitat dels cantaires i la seva directora.\nVa ser el primer pas, sabem que encara ho podran fer millor. Els volem tornar a sentir i tornar poder a cantar alguna nadala poc ortodoxa ben aviat.\nFelicitats a tots i totes! Podeu veure l'actuació sencera i un petit resum, als següents links del nostre YouTube:\n872€ aconseguits per la caminada per la Marató de TV3!\nCom ja sabeu, l'INS Baix Camp torna a participar en la Marató de TV3 amb una caminada col·lectiva oberta a tota la comunitat educativa del nostre centre: alumnat, famílies, ex-alumnat, professorat… Amb la vostra assistència, de ben segur, superarem la participació dels altres anys.\nCom hi podeu participar? L’institut servirà de punt de sortida de la caminada a l’ermita de Santa Anna de Castellvell. Es tracta d’un recorregut apte per a tothom. El dia previst és el dissabte 13 de desembre i l’hora de sortida, les 10 del matí. La col·laboració serà de 3€ per persona que es destinaran íntegrament a la campanya de la Marató de TV3. Tots els participants rebran un samarreta tècnica personalitzada amb motiu de la col·laboració entre el nostre institut i la Marató. Els tutors/es seran els encarregats de recollir els diners dels seus alumnes. També poden pagar també els 3 euros dels familiars que els acompanyin. Tot i així, el mateix dia 13 acceptarem noves inscripcions.\nUs hi volem veure a tots!\nL'Institut Baix Camp s'endú el Premi FP Empresa 2014\nEl dimarts dia 18 de novembre es va fer el lliurament de Premis FP Empresa per al millor projecte de caire emprenedor dels alumnes de FP que estudien a Reus.\nEl premi ha anat a mans d'un grup d'alumnes d'un cicle formatiu de grau superior d'informàtica pel seu projecte Ara hi corro. Estem convençuts que aquest reconeixement els ajudarà a tirar endavant nous projectes, ara ja en el camp laboral.\nLliurament de la certificació ISO a l'INS Baix Camp\nDijous 13 de novembre el Departament d'Ensenyament va lliurar el diploma a l'INS Baix Camp per la seva certificació ISO durant el curs 2013-14. Podeu veure a la foto el moment en que Joan Mateu, Secretari polítiques Educatives, Melcior Arcarons, Director General de FP,i Jordi Blanch, sostdirector general de FP; lliuren el diploma acreditatiu al director del centre i al coordinador de qualitat.\nA més, el coordinador de Qualitat del nostre centre, el professor Jordi Sabaté, va participar, com a ponent, en una de les taules que integraven el work-café organitzat amb motiu de la XII Jornada de Qualitat a l'UAB de Barcelona.\nInauguració oficial del curs 2014/15: ja tenim el vídeo!\nPodeu veure el vídeo de la inauguració oficial del curs del passat 6 d’octubre al canal de YouTube de l’Institut Baix Camp.\nJornada de premis Baldiri Reixac 2014


El Cerdanyola acaba el play-off a Fontetes davant l’Europa – Cerdanyola FC\nEl Cerdanyola FC disputarà el proper diumenge, 16 de maig, la sisena i última jornada del play-off d’ascens a Segona B. Els verds, cinquens classificats amb 41 punts, venen de caure a Vilafranca per un ajustat 2-1 i intentaran retrobar-se amb la victòria a Fontetes. Davant tindran el Club Esportiu Europa que es va proclamar campió de forma matemàtica el passat diumenge guanyant al Girona B. El partit començarà a les 12h i serà arbitrat per Rubén Mancera Antón.\nToni Carrillo explica com encara el duel de diumenge: “Afrontem el partit sabent que la nostra posició a la classificació no canviarà i per tant ja pensem a intentar arribar amb els màxims efectius a nivell de lesions i sancions al play-off final. El futbol són resultats i el més important és que tots els jugadors que han donat tot durant la temporada estiguin en el millor moment per començar aquesta fase final. El partit de diumenge és un partit intranscendent . Té la importància que té, ja que estem en un play-off i l’equip sempre surt a competir, però nosaltres hem d’enfocar-nos amb al que ve després”.\nCarrillo també fa una valoració de la temporada: “Vam fer una primera fase molt bona i en aquesta segona fase ens ha tocat jugar contra equips d’un nivell molt alt. Som conscients que l’equip ha fet tot el que ha pogut, i encara queda el més important. Hem arribat una mica justos de benzina a aquest tram final però hem de dosificar la plantilla per estar carregats d’energia pel que queda, que és il·lusionat”.\nRespecte el rival de diumenge, l’Europa, el míster verd comenta: “No sé quin equip faran, si jugaran els mateixos de sempre o no. Ha sigut el millor equip de la categoria, amb molt dinamisme, un joc amb transicions ràpides, i amb una gran plantilla que sap competir a un gran nivell”.\nEn l’apartat de baixes trobem Uri Escabrós i Kevin lesionats, i Alberto sancionat.\n16-05-2021 | 12:00h


Més d'una cinquantena d'artistes amb més de 80 obres participen al XVI Saló Internacional d'Arts Plàstiques de Sant Joan les Fonts - Garrotxa Digital\nComentaris tancats a Més d’una cinquantena d’artistes amb més de 80 obres participen al XVI Saló Internacional d’Arts Plàstiques de Sant Joan les Fonts\nEl Monestir romànic de Sant Joan les Fonts ha tornat a omplir-se d’art en totes les seves vessants gràcies a la 16a edició del Saló Internacional d’Arts Plàstiques.\nArtistes garrotxins, de la demarcació de Girona i d’arreu del món participen en aquest esdeveniment artístic plenament consolidat. Enguany gairebé 50 artistes amb un total d’una vuitantena d’obres entre les quals destaquen la pintura, l’escultura, la talla i el dibuix.\nAntoni Fuentes, participant: El meu fill era Toni Fuentes Burgos. L’altre vegada vam portar pintura i ara hem portat escultures, perquè la gent pugui veure el que ell feia i el que podia haver estat si no hagués perdut la vida.\nEn l’acte d’inauguració, va atorgar-se un diploma i un trofeu a tots els artistes participants, ja que des de la organització, recalquen que no és un concurs ni un certàmens competitiu sinó un lloc on els artistes de qualsevol disciplina plàstica poden exposar les seves obres. A l’acte, i com a novetat d’enguany, també s’hi ha unit un altre art, la poesia, amb un recital a càrrec d’una dotzena de rapsodes de les diferents entitats garrotxines.\nJosep Oliveras, Editorial Oliveras: Hem reunit el que és art, el local amb el monestir arquitectonic romànic i també poesia que la paraula és una manera d’expressió però també és art i també hi hem unit la música. Hem mirat de reunir les màximes vessants d’art.\nEl Saló Internacional d’Arts plàstiques de Sant Joan les Fonts és l’únic saló internacional que es realitza a la comarca de la Garrotxa, a més de considerar-se un dels més antics de Catalunya.\nEl Saló Internacional es podrà visitar fins al 8 de desembre al mateix monestir. L’horari d’obertura serà d’entre les 11 al matí a les 2 del migdia i l’entrada és totalment gratuïta. L’acte és organitzat per Editorial Oliveras amb la col·laboració de l’Ajuntament de Sant Joan les Fonts.\nsalo internacional arts plàstiques\nPep Berga, alcalde d’Olot: “Si els experts diuen que amb un carril per banda és suficient, d’acord, però que es començi ja”\nLa recuperació econòmica, el dia a dia de la ciutat i l'impuls de nous projectes són les prioritats que s'ha marcat l'equip de govern d'Olot pel segon tram del mandat municipal. L'alcalde, Pep Berga, va explicar-ho en un acte públic, just dos anys després…\nGenís Grau disputa aquest cap de setmana el campionat d’Europa de duatló a Romania. El triatleta castellfollitenc aprofitarà l’aturada de proves del circuit de copa del món de triatló i el bitllet aconseguit als campionats d’Espanya de duatló per estrenar-se…


Publicat per Jordi Tudó a 22:37\nSón els "putos amos".\nM'agraden moltíssim les fotos que penges, em porten a la teva contrada que també estimo molt.\n20 de desembre de 2009 a les 18:08\nLa hipoteca no és vigent fins que no queda inscrita en el registre de la propietat, creus que seria fiable, que es donessin totes les garanties, que gestories no especialitzades (sense assegurança que respongui de possibles errades) o el propi interessat portessin a inscriure un deute? Qui garanteix a l’entitat que aquest deute s’ha inscrit tal i com marca la llei, que no existeixen errors en l’escriptura que obligaran a una posterior modificació i nova presentació, amb tot el que representaria de sobrecost?.\nHe llegit amb atenció el teu post, algunes coses són opinables, i respecto l’opinió de cadascú, però altres son meres qüestions tècniques i de garantia legal, que no donen espai a la interpretació.\n26 de desembre de 2009 a les 12:17\nGràcies per llegir el bloc i aquesta nota. Discrepo de la teva opinió. No creus que poden tenir la mateixa capacitació els despatxos professionals o particulars per poder fer les inscricpcions i cancel·lacions de les hipeteques? Del fons i contigut de les dues notes tampoc hi dius res i a part d'hipoteques, s'hi parla de moltes altres coses...\n28 de desembre de 2009 a les 16:00\nPD. per cert, la fotografia de la capçalera on és feta? És Montfalcó?\n31 de desembre de 2009 a les 18:52\nÉs a Sant Pere de Savella, hi ha excursions i més fotos. Vés als Comalats, un troç de país verge i pendent de descobrir, Forès, Passanant, Conesa..... Repassa alguna excursió del bloc i hi ha recons que et recomano...i molt a prop de casa teva.\nTambé et dessitjo un bon any 2010 per tu i els teus, ple de salut, amor i felicitat.\n1 de gener de 2010 a les 10:17\n2 de gener de 2010 a les 1:31\nMolt bon any per a tu i tots els que t'estimes!\nEl tema de l'arbre que em parles, crec que és a Solsona, no passa de ser un fet anecdòtic, ja que es tracta d'un sol arbre cada any. Això és perfectament sostenible, i més en una comarca tan forestal com el Solsonès.\nSí que fa una mica de mal al cor de veure-ho, però segurament no fa més mal que moltes plagues, ventades, nevades, ampliacions de carreteres, eliminació d'arbres a marges de conreus...i mil i una causes de mort d'arbres que maten molt més que un arbre cada any.\nEn qualsevol cas, té fàcil solució, exigint que es talli un arbre que ja s'hagi de tallar per una altra causa.\n2 de gener de 2010 a les 16:54